Marash Hajati

Marash Hajati (Shkodër, 10 janar 1934 - Tiranë, 28 mars 2013) ka qenë gazetar i njohur i organeve te shtypit dhe medias në Shqipëri. Ka qenë drejtor i përgjithshëm i Radiotelevizionit si dhe kryeredaktor i gaztës Zëri i Popullit dekadën e fundit të regjimit komunist.

 Biografia 
U lind më 10 janar 1934 në Shkodër, në lagjen e malësorëve siç quhej asokohe, i biri i Kolës dhe Sofijes. Shkollën e mesme e kreu më 1952 në qytetin e lindjes. Nga viti 1952 e deri në vitin 1957 ndoqi studimet e larta e në Universitetin e Petërburgut, në Fakultetin e Filologjisë, dega gazetari. U caktua si redaktor në gazetën "Puna" e më pas, sekretar kolegjumi i saj dhe instruktor për shtypin. Nga viti 1974 deri në vitin 1988 ka qenë fillimisht Drejtor i Televizionit e që nga fillimet e viteve 80-të Drejtor i Përgjithshëm i Radiotelevizionit. Në vitet 1988-90 Kryeredaktor i gazetës "Zëri i Popullit". Për afro 14 vjet ka qenë Kryetar i Bashkimit të Gazetarëve të Shqipërisë.

Vitet e fundit ai ishte dhe kryetar i shoqatës së Nikajt e Merturi, dhe kryeredaktori i parë i gazetës që doli nga kjo shoqatë, po me emrin Nikaj i Mertur.

 Dokumentare 
  Tërmeti tundi malet por jo zemrat tona
  Fitimtarë mbi tërmetin (Nderuar me Çmim Republike)

 Botime 
  Bijtë e tokës sime (krijime publicistike), 1982;
  Dera e prapme shtypit, (ngjarje e kujtime nga puna në shtyp e media), 1998;
  Shqipëria në kapërcimin e shekullit, (analiza e komente). 1999;
  Çanta me kontratë, (Poezi);
  Tish Daija, i veçanti, (monografi), 2005;
  Vite befasish. (kujtime);
  Histori dhe Vizion Stefani & Co, (monografi);
  Dritëro, kohës i falemi për këtë ditar (kujtime), 2012.
 Referime 
Kategoria:Gazetarë shqiptarë
Kategoria:Lindje 1920
Kategoria:Vdekje 2013
Kategoria:Njerëz nga Shkodra
Kategoria:Memuaristë shqiptarë
Kategoria:Publicistë shqiptarë
Kategoria:Skenaristë shqiptarë
Kategoria:Absolventët e Universitetit të Shën Petersburgut
Kategoria:Drejtorë të RTSH-së